Βαλαντέν Ρομπέρζ

Ο **Βαλαντέν Σαμπαστιέν Ροζέρ Ρομπέρζ** (γαλλικά: *Valentin Sébastien Roger Roberge*, γενν. 9 Ιουνίου 1987} είναι Γάλλος-Κύπριος επαγγελματίας ποδοσφαιριστής, ο οποίος αγωνίζεται ως κεντρικός αμυντικός για την ΑΕΚ Λάρνακας.

## Σταδιοδρομία σε συλλόγους
### Γαλλία
Γεννημένος στο Μοντρείγ λίγο έξω από το Παρίσι, ο Ρομπέρζ ξεκίνησε την καριέρα του σε διάφορα τοπικά σωματεία, (ESD Montreuil, Les Lilas FC και Παρί), προτού τον εντοπίσει και τον αποκτήσει η Γκινγκάμπ Β. 

Έφυγε από την Γκινγκάμπ μετά από ένα χρόνο, όταν η διοίκηση της ομάδας, του ανακοίνωσε του ότι δεν θα τον διατηρήσουν στο σύλλογο παρά μόνο αν αποδέχονταν να παραμείνει με συμβόλαιο ερασιτέχνη ποδοσφαιριστή, κι ο Ρομπέρζ αρνήθηκε. Τον Ιούνιο του 2007, ο πρώην προπονητής του στην Les Lilas, ο Maodo Deme, τον έπεισε να μετακομίσει στην Παρί Σεν Ζερμέν Β. Έπαιξε σχεδόν όλους τους αγώνες του πρωταθλήματος 2007-2008 (έλειψε σε 3 αγώνες λόγω τιμωρίας) με τα χρώματα της δεύτερης ομάδας της Παρί Σεν Ζερμέν, και τότε ο Edwin Murati, πρώην παίκτη της ομάδας, ενεργώντας ως σκάουτερ του Άρη Θεσσαλονίκης, του πρότεινε να αναζητήσει την τύχη του στο εξωτερικό.

### Άρης Θεσσαλονίκης
Έτσι, το καλοκαίρι του 2008 υπέγραψε τριετές συμβόλαιο συνεργασίας με την ομάδα του Θεσσαλονίκης και εντάχθηκε στην ομάδα την 1η Ιουλίου για την θερινή προετοιμασία στην Αυστρία. Αν και δυσκολεύθηκε στην αρχή, καθώς δεν μιλούσε αγγλικά και ήταν από τους νεότερους παίκτες της ομάδας, ο προπονητής έδειξε να τον εμπιστεύεται όλο και περισσότερο. Ο νεαρός Ρομπέρζ, έχοντας ως συμπαίκτες του, τους Ουρουγουανούς διεθνείς Μάριο Ρεγκέιρο και Daniel Alejandro Lembo, πραγματοποίησε μια πολύ καλή αγωνιστική χρονιά. 

Το ελληνικό πρωτάθλημα και η φορτισμένη του ατμόσφαιρα ωρίμασαν αμέσως τον νεαρό που καθιερώθηκε γρήγορα μέσα στον Άρη αφού την πρώτη σεζόν έπαιξε 21 ματς. «Προς μεγάλη μου έκπληξη, ξεκίνησα με τον Παναθηναϊκό για τον πρώτο μου αγώνα μπροστά σε 27.000 κόσμο. Στην Ελλάδα οι θεατές είναι φανατικοί. Τα παιχνίδια καθυστερούν λόγω αντικειμένων που πετιούνται στο γήπεδο! Έπαιζα τακτικά μπροστά σε 30.000 θεατές κατά μέσο όρο. Στο τέλος της χρονιάς, η ισπανική Ρασίνγκ Σανταντέρ ήθελε να με μεταγράψει για 4 χρόνια. Οι πρόεδροι είχαν συμφωνήσει. Τις τελευταίες ώρες της μεταγραφικής περιόδου η μεταγραφή δεν έγινε».

Εντούτοις την επόμενη χρονιά (2009/10) έχασε την θέση του στο βασικό σχήμα και σε συνδυασμό με τα οικονομικά προβλήματα που αντιμετώπισε η ομάδας, ο Ρομπέρζ αναγκάστηκε να αποχωρήσει το Γενάρη του 2010. 
Συνολικά με την φανέλα του Άρη αγωνίστηκε σε 27 αγώνες σε όλες τις διοργανώσεις χωρίς να σκοράρει κάποιο τέρμα (25 συμμετοχές στο Πρωτάθλημα  και 2 συμμετοχές στο Κύπελλο Ελλάδας).

### Μαρίτιμο
Παρέμεινε χωρίς ομάδα για έξι μήνες και τον Ιούνιο του 2010 επέλεξε ως επόμενο σταθμό του, την πορτογαλική Μαρίτιμο με την οποία υπέγραψε τριετές συμβόλαιο. Στην Μαδέρα αγωνίστηκε ως βασικός κατά τα τρία χρόνια του συμβολαίου του και κατέγραψε 99 συμμετοχές σημειώνοντας παράλληλα και 3 γκολ. Οι εκπληκτικές εμφανίσεις και το δυναμικό στυλ του παιχνιδιού του (28 κίτρινες και 3 κόκκινες κάρτες) προσέλκυσαν το ενδιαφέρον μεγάλων ομάδων και η αγγλική Σάντερλαντ ήταν αυτή που τον έπεισε να υπογράψει συμβόλαιο μαζί της.

### Σάντερλαντ
Αν και μεταγράφηκε στη Σάντερλαντ ως προσωπική επιλογή του τότε προπονητή, τόσο ο προπονητής όσο και ο τεχνικός διευθυντής της ομάδας απολύθηκαν δυο μήνες μετά την άφιξη του Ρομπέρζ με αποτέλεσμα ο παίκτης να αγωνισθεί μόνο σε 15 συνολικά ματς σε όλες τις διοργανώσεις και στη συνέχεια του ζήτησε να παραχωρηθεί του ως δανεικός ώστε να παίζει ως βασικός. Έτσι, τη σεζόν 2014/15 παραχωρήθηκε δανεικός στην γαλλική Σταντ ντε Ρενς, όπου παρά τις δυο άνετες νίκες στα πρώτα δυο ματς της σεζόν, πραγματοποίησε τη χειρότερη σεζόν της καριέρας του, γεμάτη τραυματισμούς και αντιπαραθέσεις στο εσωτερικό της ομάδας (15 συμμετοχές, 0 γκολ).
Γενικότερα όμως, στο Νησί, δυσκολεύθηκε να βρει θέση βασικού και μέσα στην επόμενη τριετία κατέγραψε μόλις 13 συμμετοχές στην Πρέμιερ Λιγκ και πέτυχε ένα γκολ. 

### Απόλλων Λεμεσού
Γνωρίζοντάς τον από την παρουσία του στην Πορτογαλία, ο τότε προπονητής του Απόλλωνα Λεμεσού, ο Πέδρο Εμάνουελ, ζήτησε την απόκτησή του και στις 26 Ιουνίου 2016, ο Ρομπέρζ υπέγραψε το πρώτο του συμβόλαιο με τον Απόλλωνα, όπου τελικά αγωνίστηκε για επτά χρόνια στην ομάδα μετρώντας συνολικά σε Κύπρο και Ευρώπη, 222 συμμετοχές και σημείωσε 6 γκολ.. Με τη φανέλα του Απόλλωνα κατέκτησε ένα Πρωτάθλημα Κύπρου (2021/22), ένα Κύπελλο Κύπρου (2016/17) και τρία [Σούπερ Καπ (2016, 2017 και 2022). ενώ παράλληλα πανηγύρισε τρεις προκρίσεις στους ομίλους των διοργανώσεων της ΟΥΕΦΑ.

### ΑΕΚ Λάρνακας
Στις 27 Ιουνίου 2023, υπέγραψε συμβόλαιο συνεργασίας διάρκειας 1+1 χρόνια, με την ΑΕΚ Λάρνακας.

Ενδεικτικό της καθολικής εκτίμησης που απολαμβάνει στη Μεγαλόνησο ο Ρομπέρζ είναι το γεγονός ότι έχει ψηφιστεί 5 χρονιές στην κορυφαία ενδεκάδα του πρωταθλήματος.

## Εθνική ομάδα
Στις 22 Σεπτεμβρίου 2022, απέκτησε την κυπριακή υπηκοότητα και κλήθηκε στην Εθνική Κύπρου. Πραγματοποίησε το ντεμπούτο του με το εθνόσημο στις 24 Σεπτεμβρίου 2023, στο νικηφόρο αγώνα της Κύπρου με 1-0 επί της Ελλάδας για το Πρωτάθλημα Εθνών ΟΥΕΦΑ. Τρεις μέρες αργότερα, σημείωσε το πρώτο του γκολ, στην ήττα με 5–1 από το Εθνική Κοσσυφοπεδίου για την ίδια διοργάνωση.

## Παραπομπές


## Εξωτερικοί σύνδεσμοι
*Προφίλ του Ρομπέρζ στο Transfermarkt.com
*Προφίλ του Ρομπέρζ στο lequipe.fr
*Προφίλ του Ρομπέρζ στο national-football-teams.com

Κατηγορία:Γάλλοι ποδοσφαιριστές
Κατηγορία:Κύπριοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Πολιτογραφημένοι πολίτες της Κύπρου
Κατηγορία:Ποδοσφαιριστές Εθνικής Κύπρου
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Γάλλοι ποδοσφαιριστές στο εξωτερικό
Κατηγορία:Ποδοσφαιριστές ΚΣ Μαρίτιμο
Κατηγορία:Ποδοσφαιριστές Πριμέιρα Λίγκα
Κατηγορία:Ξένοι ποδοσφαιριστές στην Πορτογαλία
Κατηγορία:Ποδοσφαιριστές Σάντερλαντ ΑΦΚ
Κατηγορία:Ποδοσφαιριστές Πρέμιερ Λιγκ
Κατηγορία:Ξένοι ποδοσφαιριστές στην Αγγλία
Κατηγορία:Ποδοσφαιριστές Σταντ ντε Ρενς
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Απόλλων Λεμεσού
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές ΑΕΚ Λάρνακας